Europa Nostra

**Europa Nostra**, som betyr «Vårt Europa», er en europeisk samlingsorganisasjon for frivillige kulturvernorganisasjoner. Europa Nostra ble stiftet i 1963 av en gruppe frivillige kulturvernforeninger, ledet av Italia Nostra, i kontoret til Europarådet i Paris.

Europa Nostra har i tillegg til kulturvernorganisasjoner også mange lokale kommuner, byer og personer som medlemmer. Organisasjonens formål er å fremme den arkitektoniske og landskapskulturelle arv, forbedre standarden i by- og landskapsplanlegning og å fremme kvaliteten i kulturhåndverket.

Europa Nostra forsøker å være opinionsdannende. Det skjer gjennom prisutdelinger, seminarer, publikasjoner og artikler, utstillinger, studieturer og vitenskapelige tidsskrifter. En aktivitet, der skaper stor oppmerksomhet er Europa Nostra-prisen, som hvert år deler ut diplomer og i særlige tilfeller medaljer for bevaringsprosjekter til arkitektonisk og kulturelt verdifulle anlegg, bygninger og kulturhistoriske landskaper i Europa.

## Den europeiske kulturarvsprisen/Europa Nostra-prisen

### EUs kulturarvpris
Fra 1997 har EU gitt økonomisk støtte til driften av Europa Nostra. I 2002 vedtok EU å gjøre Europa Nostra Awards til hele EUs kulturarvsutmerkelse.

### Kategorier
Hvert år belønnes innsats innen europeisk kulturvern i følgende kategorier:

# Bevaring av – arkitekturarven – kulturlandskapet – kunstsamlinger – arkeologiske områder
# Studie – studie som har som mål å føre til håndfaste resultater for å fremme og bevare områdene nevnt i Kategori 1.
# Særskilt innsats for bevaring utført av individer eller grupper

### Norske mottakere og nominerte
Gjennom årene har flere norske organisasjoner og personer mottatt Europa Nostra-prisen:
*1979: Diplom til arkitekt Louis Kloster for bevaringen av *De røde sjøhus* i Stavanger
*1980: Diplom for restaureringen av Danckert Krohns stiftelse, ledet av arkitektene J. L. Andersen og K. H. Irgens i 1971
*1983: Diplom til arkitekt Øivind Maurseth for gjenreisningen i 1978-1982 av sjøhusene til Bryggen i Bergen som hadde brent ned i 1955
*1987: Restaureringsprisen til Drammen rådhus
*1988: Diplom til Farsund rådhus, *Husan*
*1990: Diplom til arkitekt Øivind Maurseth for rehabiliteringen av Bergens Kreditbank i Bergen
* 1991: Medalje til Tyholmen i Arendal 
* 1994: Medalje for restaureringen av Telemarkskanalen 
* 2000: Sølvmedalje for restaureringen av Dalen Hotel i Telemark i 1988–1994, ledet av arkitektene Børve og Borchsenius 
* 2002: Pris til Stiftelsen Kjell Holm for bevaringen av Sandbu i Vågå 
* 2004: Medalje til Arne Berg og Håkon Christie for deres bidrag i forståelsen for middelalderens trearkitektur i Skandinavia
* 2005: Topp-premie (€ 10000) til Lyngheisenteret på Lygra for bevaring av kulturlandskapet i Hordaland 
* 2006: Diplom for restaureringen av urbygningen (Domus Academica), Universitetet i Oslo; rehabilitert av NAV v/Ola Natvig og Per Arne Bjørnstad, Berentsen Interiørarkitekter v/Anne Berentsen samt kunstner Søren Ubisch. 
* 2014: Pris til Hovelsrud gård på Helgøya i Hedmark for restaurering 
* 2015: bevaring av gamle arbeiderboliger for gruvearbeidere i Røros 
* 2017: Storfjord i Sundmøre 
* 2017: Norsk Fyrhistorisk Forening 
* 2018: Tone Sinding Steinsvik for hennes arbeid knyttet til Blaafarveværket i Buskerud
* 2019: Pris til Fortidsminneforeningen for deres arbeid med kulturvern gjennom 175 år
*2022 Pris til Riksantikvaren og NTNU ved professor emerita Eir Grytli for deres internasjonale kurs i trekonservering, som har vært holdt ved Fakultet for arkitektur og design, NTNU, siden 1980-årene.
*2023: Pris til de norske fartøyvernsentrene Bredalsholmen Dokk og fartøyvernsenter, Hardanger Fartøyvernsenter og Nordnorsk Fartøyvernsenter
*2023: Else Rønnevig nominert til Europa Nostra Awards 2024

## Organisasjonsledelse

### Sentralt
Per 2023 er operasangeren Cecilia Bartoli president for Europa Nostra; hun overtok vervet fra operasangeren Plácido Domingo i 2022, som hadde hatt dette vervet siden 2010 og fortsatte som ærespresident. I 2018 overtok tyske Hermann Parzinger vervet som executive president etter franske Denis de Kergorlay.

Europa Nostras generalsekretær er (per 2023) Sneška Quaedvlieg-Mihailović.

### Norge
President for Europa Nostra Norge per 2023 er Erik Schultz, som etterfulgte Thomas Willoch. Lederen for norgeskontoret er også rådsmedlem i Europa Nostra.

## Referanser




## Eksterne lenker
*